অর্জন-সংরক্ষণে বাঙালিকে কম সাধনা- সংগ্রাম করতে হয়নি। বিরোধীপক্ষ সর্বদা খড়্গহস্ত উঁচিয়ে রেখেছে। তারা বলেছে, রাষ্ট্রভাষা হবে বাংলা নয়, উর্দু। রবীন্দ্রচর্চা বন্ধ করতে হবে। স্বাধীনতাবিরোধী শক্তির কাছে আমাদের জাতীয় সংগীত ‘আমার সোনার বাংলা, আমি তোমায় ভালোবাসি’ মনঃপূত হয়নি। তাই কবিকে প্রলোভন দেখানো হয়, ‘আমার সোনার বাংলা’ পালটে নতুন জাতীয় সংগীত লিখতে। ‘সামান্য এই কাজটি করে আপনি নিজে বাঁচবেন, সন্তান দুটো এতিম হবে না। একজন নারী বিধবা হবে না। দেশের মানুষও মালাউনের হাত থেকে বাঁচে! আমার সংগঠনও বেগবান হবে।